מיכאל קולהאס (יעקב פינס)

"מיכאל קולהאס" (1953) היא סדרה של הדפסים שיצר הצייר הישראלי יעקב פינס על פי הנובלה "מיכאל קולהאס" מאת היינריך פון קלייסט.

תיאור
פינס יצר את הדפסים בטכניקה של חיתוך עץ, על לוחות עשויים עץ אדר. בנוסף, מספר עיטורים קטנים, המשמשים כעיטור לראש פרק או כוינייטה, נעשו בטכניקה של תחריט עץ על לוחות מעץ אשור (בוק). את אחד מן ההדפסים - "הפגישה עם מגדת-העתידות הזקנה" - יצר פינס בשתי גרסאות שונות, כשרק אחת מהן שובצה בספר. פינס בחר ביצירות להתרכז בתיאור מצבו הנפשי של קולהאס על חשבון תיאור האלימות, על ידי יצירה תיאורים מאופקים. גדעון עפרת תיאר בחירה זו כביטוי "להצנעת הרשע החזותי". אריאל הירשפלד מצא בהדפסיו של פינס ביטוי של "מודוס סימבולי", המהווה שילוב שבין ביטוי עממי-סמלי לבין השפעות האקספרסיוניזם.

בשנת 1953 יצאו העיטורים כספר בשם "מיכאל קולהאס, עם חיתוכי עץ מאת יעקב פינס" בהוצאת תרשיש ובמהדורה של 1200 עותקים. הספר הודפס בדפוס בלט בבית הדפוס "דפוס גולדברג", כשהוא מלווים את התרגום מגרמנית של מאיר חרטינר. משה שפיצר, מעצב הספר, בחר להשתמש בגופן מסוג "פרנק-ריהל" ועימד את הטקסט בגושים מיושרים ("בלוקים"). עיצוב חמור סבר זה שיקף את רוח הנובלה. בנוסף, שפיצר דאג לא להדפיס בעמודים מאחורי האיורים טקסט, על מנת לא להפריע לצפייה בהם. בספר זה הודפסו האיורים שיצר פינס מרפרודוקציות הקטנות מגודלם המקורי. זאת, פרט לשתי הוינייטות שבשער ובסיום הספר (הסוס הבריא והסוס הכחוש), שהודפסו מלוחות העץ המקוריים. בנוסף לספר יצאה מהדורת אלבום ממספרת של חיתוכי-העץ, שהודפסה על ידי פינס באופן ידני, ואוגדה בתיקייה. ממהדורה זו הודפסו 25 עותקים.

בשנת 2003 הוציאה סדנת ההדפס ירושלים מהדורה מחודשת של הספר בפורמט של ספר אמן ובמהדורה של 60 עותקים. חיתוכי העץ הודפסו על ידי סידון רוטנברג מלוחות ההדפסה המקוריים במכבש ובגודלן המלא על גיליונות נייר בגובה 38 ס"מ, וברוחב 28 ס"מ. הטקסט, הכולל את התרגום העברי ואת הטקסט המקורי בגרמנית, הודפס בטכניקה של דפוס רשת על ידי איתן הורוביץ.

ב-7 ביולי 2004 נפתחה בסדנת ההדפס ירושלים תערוכה שהציגה את ספר האמן, את לוחות ההדפסה ואת הרישומים המקדימים שיצר פינס לעבודות. עותק של מהדורת "תרשיש" הוצג במוזיאון ישראל בתערוכה "דפוסים משתנים: מלאכת העיצוב של משה שפיצר, פרנציסקה ברוך והנרי פרידלנדר" (2015). מספר דפים מן הספר הוצגו בתערוכה "בגוף העץ: זוכי פרס פינס לגרפיקה ישראלית" (2017) בסדנת ההדפס ירושלים, במסגרת סדרת תערוכות מחווה לפינס.

רשימת האיורים
 שם  גודל לוח  טכניקה  סוג לוח  תמונה דיוקן מיכאל קולהאס (עטיפת מגן)  גובה 22 ס"מ, רוחב 17.5 ס"מ  חיתוך עץ  אדר  קולהאס נשען על חרבו (שער פנימי)  גובה 22 ס"מ, רוחב 17.5 ס"מ  חיתוך עץ  אדר  100 פיקסלים|מרכז נוף (עיטור ראש פרק)  גובה 4.5 ס"מ, רוחב 12.5 ס"מ  תחריט עץ  אשור  נוף (עיטור ראש פרק)  גובה 4.5 ס"מ, רוחב 12.5 ס"מ  תחריט עץ  אשור  סוס (וינייטה - פתיחה)  גובה 4 ס"מ, רוחב 6 ס"מ  תחריט עץ  אשור  סוס (וינייטה - סיום)  גובה 4 ס"מ, רוחב 6 ס"מ  תחריט עץ (במהדורת 2003 בהדפס-רשת מן התחריט) אשור  קולהאס נפגש עם טרונקה  גובה 22.1 ס"מ, רוחב 17.7 ס"מ  חיתוך עץ  אדר  100 פיקסלים|מרכז קבורת אשתו של קולהאס  גובה 22.1 ס"מ, רוחב 17.7 ס"מ  חיתוך עץ  אדר  100 פיקסלים|מרכז הצתת העיר  גובה 22.1 ס"מ, רוחב 17.7 ס"מ  חיתוך עץ  אדר  100 פיקסלים|מרכז קולהאס משחרר את כנופייתו  גובה 22.1 ס"מ, רוחב 17.6 ס"מ  חיתוך עץ  אדר  100 פיקסלים|מרכז באזיקים  גובה 22.1 ס"מ, רוחב 17.6 ס"מ  חיתוך עץ  אדר  100 פיקסלים|מרכז הפגישה עם מגדת-העתידות הזקנה  גובה 22 ס"מ, רוחב 18.1 ס"מ  חיתוך עץ  אדר  100 פיקסלים|מרכז על הגרדום  גובה 22 ס"מ, רוחב 17.6 ס"מ  חיתוך עץ  אדר  100 פיקסלים|מרכז קולהאס אוחז בכידון (כריכה);במהדורת תרשיש בלבד  גובה 22 ס"מ, רוחב 13.4 ס"מ  חיתוך עץ  עץ לבוד 

קישורים חיצוניים

 חיתוכי–עץ ל`מיכאל קולהאס` מאת היינריך פון קלייסט, 2003, באתר סדנת ההדפס ירושלים


הערות שוליים

קטגוריה:יעקב פינס: הדפסים
קטגוריה:הדפסי עץ
קטגוריה:סדנת ההדפס ירושלים
קטגוריה:הדפס ישראלי
קטגוריה:יצירות משנת 1953
קטגוריה:ספרי 1953
קטגוריה:יצירות משנת 2003
קטגוריה:ספרי 2003